MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                   




  

  HOTĂRÂREA NR.502
privind modificarea Hotărârii Consiliului Local al Municipiului Craiova                            nr. 321/2024, referitoare la stabilirea salariilor de bază aferente funcţiilor din cadrul familiei ocupaţionale „Administraţie”, utilizate în aparatul de specialitate al Primarului Municipiului Craiova, precum şi în cadrul serviciilor publice de interes local ale Municipiului Craiova
  Consiliul Local al Municipiului Craiova, întrunit în şedinţa ordinară din data de 18.12.2025;
Având în vedere referatul de aprobare nr.410854/2025, raportul nr.410868/2025 întocmit de Serviciul Resurse Umane şi raportul de avizare nr.411972/2025 întocmit de Direcţia Juridică, Asistenţă de Specialitate şi Contencios Administrativ prin care se propune modificarea Hotărârii Consiliului Local al Municipiului Craiova  nr. 321/2024, referitoare la stabilirea salariilor de bază aferente funcţiilor din cadrul familiei ocupaţionale „Administraţie”, utilizate în aparatul de specialitate al Primarului Municipiului Craiova, precum şi în cadrul serviciilor publice de interes local ale Municipiului Craiova și avizele nr.43/2025 al Comisiei I -Buget Finanţe, Studii, Prognoze şi Administrarea domeniului şi nr.45/2025 al Comisiei V-Juridică, Administraţie Publică şi Drepturi Cetăţeneşti;
 În conformitate cu prevederile Legii nr.141/2025 privind unele măsuri fiscal-bugetare, cu modificările şi completările ulterioare, Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare, Legii Poliţiei Locale nr.155/2010, republicată, cu modificările şi completările ulterioare, Legii asistenţei sociale nr.292/2011,  cu modificările şi completările ulterioare, Legii nr.53/2003 privind Codul Muncii, republicată, cu modificarile si completările ulterioare, Legii nr.69/2000-Legea educaţiei fizice şi sportului, cu modificările şi completările ulterioare, Legii învăţământului preuniversitar nr.198/2023, cu modificările şi completările ulterioare, Hotărârii Guvernului nr.566/2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, Legii nr.273/2006 privind finanţele publice locale, cu modificările şi completările ulterioare,  Hotărârii Guvernului nr.1506/2024 pentru stabilirea salariului de bază minim brut pe ţară garantat în plată;
  În temeiul art.129 alin.2 lit.a, coroborat cu alin.3 lit.c, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
                                               H O T Ă R Ă Ş T E:
Art.1.  Se aprobă menținerea, în anul 2026, la  acelaşi nivel cu cel acordat pentru luna decembrie 2025, a salariilor de bază corespunzătoare funcţiilor din cadrul familiei  ocupaţionale „Administraţie”, utilizate în aparatul de specialitate al primarului municipiului Craiova, precum şi în cadrul Poliţiei Locale a Municipiului Craiova, Direcţiei Generale de Asistenţă Socială Craiova, Serviciului Public Management Spitale şi Cabinete Medicale din municipiul Craiova, Sport Club Municipal Craiova şi Creşa-Craiova, începând cu data de 01 ianuarie 2026,  prin derogare de la prevederile art.1 alin.2, art.2 alin.4 şi alin.5, art.3 alin.4 şi alin.5 din Hotărârea Consiliului Local al municipiului Craiova nr. 321/2024.
Art.2. Prin excepţie de la prevederile art.1, în anul 2026, începând cu data de 01          ianuarie 2026, salariile de bază aprobate conform anexelor nr. 1-3 la Hotărârea Consiliului Local al Municipiului Craiova nr.321/2024 şi care se află sub nivelul salariului de bază minim brut pe ţară, garantat în plată, se stabilesc la nivelul de 4050 lei.
Art.3. Se aprobă modificarea, în mod corespunzător, a anexelor nr. 1-3 la Hotărârea                 Consiliului Local al Municipiului Craiova nr.321/2024 și încetarea efectelor       Hotărârii Consiliului Local al Municipiului Craiova nr.12/2025. 
Art.4. Primarul Municipiului Craiova prin aparatul de specialitate: Serviciul Administraţie Publică Locală şi Relaţii cu Consiliul Local, Serviciul Resurse Umane, Direcţia Economico-Financiară, precum şi Direcţia Generală de Asistenţă Socială Craiova, Poliţia Locală a Municipiului Craiova, Serviciul Public Management Spitale şi Cabinete Medicale din Municipiul Craiova, Creşa-Craiova şi Sport Club Municipal Craiova vor aduce la îndeplinire prevederile prezentei hotărâri.

